CELEX: 62009CN0462
Language: sl
Date: 2009-11-25 00:00:00
Title: Zadeva C-462/09: Predlog za sprejetje predhodne odločbe, ki ga je vložilo Hoge Raad der Nederlanden (Nizozemska) 25. novembra 2009 – Stichting de Thuiskopie proti Mijndert van der Lee in drugim

30.1.2010   
            
            
               SL
            
            
               Uradni list Evropske unije
            
            
               C 24/38
            
         Predlog za sprejetje predhodne odločbe, ki ga je vložilo Hoge Raad der Nederlanden (Nizozemska) 25. novembra 2009 – Stichting de Thuiskopie proti Mijndert van der Lee in drugim
   (Zadeva C-462/09)
   2010/C 24/66
   Jezik postopka: nizozemščina
   
      Predložitveno sodišče
   
   Hoge Raad der Nederlanden
   
      Stranke v postopku v glavni stvari
   
   
      Tožeča stranka: Stichting de Thuiskopie
   
      Tožene stranke: Mijndert van der Lee, Hananja van der Lee, Opus Supplies Deutschland GmbH
   
      Vprašanji za predhodno odločanje
   
   
               1.
            
            
               Ali Direktiva 2001/29/ES (1), zlasti člen 5(2)(b) in (5), daje smernice za odgovor na vprašanje, kdo po nacionalnem pravu dolguje „pravično nadomestilo“ v smislu člena 5(2)(b)? Če je odgovor pritrdilen, katere so te smernice?
            
         
               2.
            
            
               Ali člen 5(5) navedene direktive pri nakupu na daljavo, kadar ima kupec prebivališče ali sedež v drugi državi članici kot prodajalec, nalaga obveznost tako široke razlage nacionalnega prava, da dolžnik, podjetnik, dolguje „pravično nadomestilo“ v smislu člena 5(2)(b) vsaj v eni od držav članic, ki so udeležene pri nakupu na daljavo?
            
         
      (1)  Direktiva 2001/29/ES Evropskega parlamenta in Sveta z dne 22. maja 2001 o usklajevanju določenih vidikov avtorske in sorodnih pravic v informacijski družbi (UL L 167, str. 10).